Diari Oficial de la Generalitat Valenciana


Sumari del DOGV 8692, del 05-12-2019 (2019/11070)

RESOLUCIÓ de 4 de desembre de 2019, de la Conselleria d'Educació, Cultura i Esport, per la qual s'adjudiquen les subvencions a la producció editorial.
------------------------------------------------------------------------------------------------------------------------------------------------------

### Dades del document

Número de DOGV
:   8692

Data del DOGV
:   05-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11442


Data del document
:   04-12-2019

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 4 de desembre de 2019, de la Conselleria d'Educació, Cultura i Esport, per la qual s'adjudiquen les subvencions a la producció editorial. [2019/11020]  
Mitjançant l'Ordre 84/2016, de 12 de desembre, de la Conselleria d'Educació, Investigació, Cultura i Esport, es van establir les bases reguladores per a la concessió de subvencions a la producció editorial (DOGV núm. 7936, 14-12-2016), modificada per l'Ordre 1/2019, de 2 de juliol, de la Conselleria d'Educació, Cultura i Esport (DOGV núm. 8585, 05.07.2019). Per mitjà de la Resolució de 9 d'agost de 2019, de la Conselleria d'Educació, Cultura i Esport, es convoquen per a l'exercici 2019 les subvencions a la producció editorial (DOGV núm. 8613, 14.08.2019).   
Consta acreditat que existeix consignació pressupostària suficient, en la línia S1909000, del programa 37.75.53.506.77, del capítol IV, dels pressupostos de la Generalitat per a l'any 2019, dotada amb 500.000 euros, per a atendre les obligacions derivades de la present resolució.  
  
D'acord amb el preàmbul de l'Ordre 1/2019, de 2 de juliol, i amb la Resolució, de 9 d'agost de 2019, reguladores de les subvencions a la producció editorial, aquestes ajudes tenen la consideració d'ajudes d'estat, i en compliment de l'article 3.6 del Reglament (CE) núm. 794/2004, pel qual s'estableixen disposicions d'aplicació del Reglament (CE) núm. 659/1999, del Consell, pel qual s'estableixen disposicions aplicables de l'article 93 del Tractat CE, segons la redacció modificada pel Reglament (CE) núm. 271/2008, de la Comissió, de 30 de gener de 2008, s'ha comunicat a la Comissió que li ha assignat el núm. SA.55899 CULT - Subvencions a la producció editorial, d'identificació d'ajuda estatal.  
Una vegada finalitzat el termini de presentació de sol·licituds, acompanyades de la corresponent documentació, es va reunir la comissió tècnica d'avaluació constituïda a aquest efecte, que ha valorat les sol·licituds seguint els criteris establits en l'article seté de la Resolució de convocatòria, i ha elevat l'informe a l'òrgan competent perquè formule la proposta de resolució corresponent. Vista aquesta proposta, segons l'article huité de l'Ordre 84/2016, i de conformitat amb l'article catorze de la Resolució de 9 d'agost de 2019, per la qual es convoquen les subvencions, resolc:  
  
Primer  
Concedir a les editorials que s'esmenten en l'annex «Obres subvencionades producció editorial 2019», les ajudes econòmiques per un import total de 500.000 euros en concepte de subvenció, dels quals 200.000 euros corresponen a la producció en castellà i 300.000 euros a la producció en valencià, que es faran efectives amb càrrec al pressupost de l'any 2019 de la Generalitat, dins de l'aplicació pressupostària 54.21.73.821.10, capítol IV, i de la línia S1909000, denominada «Ajudes a la producció editorial».  
  
Segon  
Desestimar les sol·licituds presentades per:  
  
FANDOGAMIA EDITORIAL, C B, per tractar-se aquesta editorial d'una comunitat de béns, d'acord amb l'article 11.3 de la Llei 38/2003, de 17 de novembre, general de subvencions.  
EDICIONS DHARMA, per no quedar acreditada la presentació via telemàtica de la sol·licitud, d'acord amb l'article 5.1 de la convocatòria.  
ÀREA OBERTA, per quedar exclòs l'únic llibre presentat, Ibi en el segle XX, la factura justificativa del qual, amb data 25.02.2019, incompleix l'article 5, apartat 1.b, de la resolució de convocatòria.  
LA BATIDORA, per no complir el requisit d'estar al corrent en el compliment de les obligacions fiscals, d'acord amb l'article 4.3 de la convocatòria.  
  
Tercer  
Indicar els títols de les obres que s'exclouen de la convocatòria d'ajudes i la raó de l'exclusió:  
  
(\*) Base legal del motiu d'exclusió:  
Convocatòria: Resolució de 9 d'agost de 2019, de la Conselleria d'Educació, Cultura i Esport (DOGV núm. 8613, 14.08.2019):   
Art. 1.2. Seran objecte d'ajuda tots aquells llibres publicats en castellà i en valencià per empreses editorials comercials que tinguen com activitat l'edició de llibres a la Comunitat Valenciana i tinguen número de depòsit legal de l'any 2018.  
Art. 1.4. Les persones sol·licitants, obligatòriament, hauran d'indicar l'àrea o modalitat de producció editorial a la qual presenten cada obra tenint en compte que una obra només podrà ser presentada a una única modalitat o àrea subvencionable.  
Ordre 84/2016, de 12 de desembre, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions a la difusió del llibre i la lectura (DOGV núm. 7936, 14.12.2016):   
Art. 1.2. Els llibres objecte de subvenció hauran de reunir les característiques següents:  
Art. 1.2.c). Tindre una tirada mínima de 500 exemplars.  
Art. 1.2.d). Ser una primera edició d'una obra inèdita, o bé d'una obra l'última edició de la qual, en la llengua que es proposa publicar, date de més de 15 anys.   
Art. 1.2.e). Posseir un mínim de 50 pàgines per exemplar, excepte els llibres infantils, de teatre i de poesia.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà recórrer potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant del conseller d'Educació, Cultura i Esport, en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana.   
b) El recurs contenciós administratiu haurà de ser interposat davant dels jutjats contenciosos administratius de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.   
  
  
València, 4 de desembre de 2019.- La directora general de Cultura i Patrimoni, p. d. (R 15.03.2018, DOGV 8261): Carmen Amoraga Toledo.